stanford-oval/wikipedia huggingface dataset:
หลักการเพิ่มเข้าและตัดออก

แผนภาพหลักการเพิ่มเข้าและตัดออกสำหรับกรณี 3 เซต
ใน คณิตศาสตร์เชิงการจัด หลักการเพิ่มเข้าและตัดออก (อังกฤษ: inclusion–exclusion principle) เป็นสมการ แสดงความสัมพันธ์ ของจำนวนสมาชิกของเซตจำกัดสองเซต ที่นำมายูเนียนกัน โดยหากกำหนด A และ B เป็นเซตจำกัดแล้ว
ความหมายของสมการนี้ คือ จำนวนสมาชิกของเซตจำกัดสองเซตที่นำมายูเนียนกัน มีค่าเท่ากับผลบวกของจำนวนสมาชิกของเซตทั้งสอง ลบกับจำนวนสมาชิกของอินเตอร์เซกชันของเซตทั้งสอง ในทำนองเดียวกัน สำหรับสามเซต A, B และ C
สมการนี้สามารถเห็นได้โดยการนับพื้นที่ส่วนต่างๆตามแผนภาพเวนน์-ออยเลอร์ด้านขวา
แต่ละพจน์ของสูตรทำให้การนับถูกเพิ่มขึ้นทีละนิด จนสุดท้ายแต่ละบริเวณของแผนภาพเวนน์-ออยเลอร์ถูกนับหนึ่งครั้งพอดี
สำหรับกรณีทั่วไปของหลักการนี้ ให้ A1, ..., An เป็นเซตจำกัด แล้ว
โดย |A| บอกถึงจำนวนสมาชิกของเซต A ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง
สูตรนี้คิดค้นโดย Abraham de Moivre แต่หนังสือบางเล่มมีการกล่าวถึง Daniel da Silva, เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย [ต้องการอ้างอิง]
สำหรับกรณีสามเซต A, B, C หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา
หมู่เกาะโซโลมอน

| หมู่เกาะโซโลมอน Solomon Islands (อังกฤษ) |
| --- | --- |
   ธงชาติ    Coat of Arms  
คำขวัญ: To Lead is to Serve
เพลงชาติ: ก็อดเซฟอาวโซโลมอนไอส์แลนด์ God Save The King (เพลงสรรเสริญพระบารมี) 1

เมืองหลวง และเมืองใหญ่สุด: โฮนีอารา
ภาษาราชการ: ภาษาอังกฤษ
การปกครอง: ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : David Tiva Kapu
• นายกรัฐมนตรี : Jeremiah Manele
 
เอกราช

• จาก สหราชอาณาจักร : 7 กรกฎาคม พ.ศ. 2521
 
พื้นที่
• รวม: 28,450 ตารางกิโลเมตร (10,980 ตารางไมล์) (อันดับที่ 141)
• แหล่งน้ำ (%): 3.2%
ประชากร
• ก.ค. 2548 ประมาณ: 478,000 (อันดับที่ 166)
• ความหนาแน่น: 17 ต่อตารางกิโลเมตร (44.0 ต่อตารางไมล์) (อันดับที่ 188)
จีดีพี (อำนาจซื้อ) : 2560 (ประมาณ)
• รวม: $ 1.317 พันล้าน
• ต่อหัว: $ 2,145
จีดีพี (ราคาตลาด) : 2560 (ประมาณ)
• รวม: $ 1.273 พันล้าน
• ต่อหัว: $ 2,074
เอชดีไอ (2562):  0.567 ปานกลาง · (อันดับที่ 151)
สกุลเงิน: ดอลลาร์หมู่เกาะโซโลมอน (SBD)
เขตเวลา: UTC+11
ขับรถด้าน: ซ้ายมือ
รหัสโทรศัพท์: +677
โดเมนบนสุด: .sb
หมู่เกาะโซโลมอน (อังกฤษ: Solomon Islands) เป็นประเทศในมหาสมุทรแปซิฟิกตอนใต้ ตั้งอยู่ทางตะวันออกของประเทศปาปัวนิวกินี และเป็นส่วนหนึ่งของเครือจักรภพ ประกอบด้วยเกาะต่าง ๆ กว่า 990 เกาะ ซึ่งมีพื้นที่รวมกัน 28,000 ตารางกิโลเมตร
ประวัติศาสตร์

หมู่เกาะโซโลมอน สันนิษฐานว่ามีคนอาศัยอยู่คนเกาะนี้มาแล้วเกือบ 2,000 ปีมาแล้ว หมู่เกาะนี้ถูกค้นพบเมื่อปี 1568 โดยชาวสเปนชื่อ กัปตันAlvaro de Mendana หลังจากนั้นมาเกาะโซโลมอน ก็ไม่มีใครเข้าไปเลยเป็นเวลากว่า 200 ปี
ในปี 1886 ประเทศอังกฤษ กับ เยอรมนี ได้มีการแบ่งแยกดินแดนของเกาะโซโลมอน แต่ต่อมาภายหลังประเทศ สหราชอาณาจักรอังกฤษได้เป็นผู้ถือครองเกาะแห่งนี้แต่เพียงผู้เดียว
ในสมัยสงครามโลกครั้งที่สอง โซโลมอนเป็นที่หมายปองของคู่สงคราม เพราะเป็นจุดพักระหว่างทางของการขนส่งสินค้าในมหาสมุทรแปซิฟิค และ มีทะเลล้อมรอบ จึงรบเพียงแค่ทางเรือ และ ทางอากาศ โดยมีทรัพยากรธรรมชาติที่สวยงาม และ อุดมสมบูรณ์จึงได้ชื่อว่า Pearl of Pacific (ไข่มุกแห่งแปซิฟิค) โดยกองทัพจักรวรรดิญี่ปุ่นได้บุกรุกเข้ามาในเกาะนี้ช่วงต้นของสงคราม แต่กองทัพสหราชอาณาจักรก็สามารถยึดครองดินแดนกลับมาได้อีกครั้งในปี 1945 ในปี 1976 เกาะแห่งนี้กลายเป็นดินแดนที่สามารถปกครองตนเองได้และได้รับเอกราช ในวันที่ 7 กรกฎาคม 1978 และได้เข้าเป็นภาคีสหประชาชาติเมื่อ 19 กันยายน 1978
การเมืองการปกครอง > นิติบัญญัติ

อำนาจนิติบัญญัติเป็นของรัฐสภาแห่งชาติ ซึ่งเป็นสภาเดียว ประกอบด้วยสมาชิกสภา 30-50 คน โดยกระจายอำนาจ แบ่งเป็น 4 ภาค แต่ละภาคมีสภาปกครองท้องถิ่น 8 แห่ง สมาชิกสภาปกครองท้องถิ่นมาจากการเลือกตั้ง
การแบ่งเขตการปกครอง

หมู่เกาะโซโลมอนแบ่งเป็น 9 จังหวัด (provinces) และ 1 เขตเมืองหลวง*:
จังหวัดกัวดัลคะแนล (Guadalcanal)
จังหวัดชอยซิวล์ (เลารู) (Choiseul, Lauru)
จังหวัดเซนทรัล (Central)
จังหวัดเตโมตู (Temotu)
จังหวัดมากิรา (Makira)
จังหวัดมาไลตา (Malaita)
จังหวัดเรนเนลล์และเบลโลนา (Rennell and Bellona)
จังหวัดเวสเทิร์น (Western)
จังหวัดอิซาเบล (Isabel)
โฮนีอารา* (Honiara)
เศรษฐกิจ

เศรษฐกิจของประเทศขึ้นอยู่กับการเกษตรเป็นหลัก ประมาณร้อยละ 90 ของจำนวนประชากร มีอาชีพกสิกรรม ทำป่าไม้ และประมง มีรายได้จากการส่งออกประมาณปีละ 60 ล้านดอลลาร์สหรัฐ
รัฐบาลหมู่เกาะโซโลมอนพยายามชักชวนให้ประเทศต่าง ๆ เช่น ไต้หวัน ญี่ปุ่น ออสเตรเลีย นิวซีแลนด์ สหราชอาณาจักร มาเลเซีย และอินโดนีเซีย เข้าไปร่วมทุนในสาขาต่าง ๆ โดยเฉพาะการท่องเที่ยว การผลิตไม้แปรรูปเพื่อส่งออก การผลิตเสื้อผ้าสำเร็จรูป เป็นต้น รัฐบาลได้วางกฎเกณฑ์ เพื่อส่งเสริมการ ลงทุน โดยการลดภาษีการค้า ยกเว้นภาษีวัตถุดิบและเครื่องจักรกลสำหรับโรงงานอุตสาหกรรม เป็นเวลา 5 ปี และไม่มีข้อห้ามสำหรับการส่งผลกำไรออกนอกประเทศ
ประชากรศาสตร์ > เชื้อชาติ

ประกอบด้วยชาวเมลานีเซียซึ่งเป็นชนกลุ่มใหญ่ของประเทศ มีชาวไมโครนีเซีย ยุโรปและเอเชียเล็กน้อย ส่วนใหญ่นับถือศาสนาคริสต์นิกายอังกลิเคน ร้อยละ 34 โรมันคาทอลิก ร้อยละ 19 และอีวันเจลิคอน ร้อยละ 24
แหล่งข้อมูลอื่น

คณะรัฐมนตรีหมู่เกาะโซโลมอน เก็บถาวร 2012-01-18 ที่ เวย์แบ็กแมชชีน
กระทรวงพาณิชย์ แรงงาน และ อุตสาหกรรม
Chief of State and Cabinet Members เก็บถาวร 2011-05-14 ที่ เวย์แบ็กแมชชีน
Solomon Islands เก็บถาวร 2010-06-11 ที่ เวย์แบ็กแมชชีน from UCB Libraries GovPubs
หมู่เกาะโซโลมอน ที่เว็บไซต์ Curlie
คู่มือการท่องเที่ยว Solomon Islands จากวิกิท่องเที่ยว (ในภาษาอังกฤษ)
| ด ค กประเทศที่มีกษัตริย์เป็นประมุขแห่งรัฐ |
| --- | --- |
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปแอฟริกา:  โมร็อกโก  เลโซโท  เอสวาตินี (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  อันดอร์รา (!) 
โอเชียเนีย:  ตองงา 
เครือจักรภพ:  เกรเนดา  แคนาดา  จาเมกา  เซนต์คิตส์และเนวิส  เซนต์ลูเชีย  เซนต์วินเซนต์และเกรนาดีนส์  ตูวาลู  นิวซีแลนด์  บาฮามาส  เบลีซ  ปาปัวนิกินี  สหราชอาณาจักร  หมู่เกาะโซโลมอน  ออสเตรเลีย  แอนทีกาและบาร์บิวดา 
 * สมบูรณาญาสิทธิราชย์  ⁂ ราชาธิปไตยกึ่งภายใต้รัฐธรรมนูญ   ! ราชาธิปไตยที่มีการเลือกตั้ง
หรีด

หรีดคริสต์มาส
หรีด (อังกฤษ: wreath) เป็นดอกไม้ที่จัดแต่งขึ้นตามโครงรูปต่าง ๆ เช่น วงกลม วงรี มักมีใบไม้เป็นส่วนประกอบด้วย ใช้เพื่อวัตถุประสงค์หลายประการ เช่น เคารพศพ ประดับตกแต่ง หรือทำเป็นมงคล (เครื่องสวมศีรษะ)
ต้นกำเนิด

พวงหรีดมีต้นกำเนิดตั้งแต่สมัยอารยธรรมอีทรัสคันในแถบทวีปยุโรปตอนใต้ จากการพบมงกุฎทองสำหรับนักรบเมื่อเวลาออกรบเพื่อเป็นเกียรติยศโดยแกะเป็นลายใบไม้และดอกไม้ อายุราว 400 ปีก่อนคริสตกาล ในยุคโรมันโบราณมีการใช้หรีดมาประดับศีรษะ โดยเรียกว่า ลอเรลหรีธ (laurel wreath) โดยใช้ใบไม้สานกัน
ในประเทศไทย

จุดเริ่มต้นการใช้พวงหรีดในประเทศไทยสันนิษฐานว่าได้รับอิทธิพลมาจากอารยธรรมตะวันตก เริ่มแพร่หลายอย่างมากในยุคล่าอาณานิคม หรือในสมัยรัชกาลที่ 5 ซึ่งมีการรับเอาอารยธรรมตะวันตกหลายอย่างเข้ามาในประเทศไทย โดยปรากฏหลักฐานภาพถ่ายการนำดอกไม้หลากหลายชนิดมาตกแต่งเป็นพวงกลมคล้ายพวงหรีดครั้งแรก ในพระเมรุของสมเด็จพระปิยมาวดี ศรีพัชรินทรมาตา หรือ เจ้าจอมมารดาเปี่ยม พระสนมเอกในรัชกาลที่ 4 พ.ศ. 2447 ด้วยเหตุนี้เองทำให้คาดการณ์ได้ว่าพวงหรีดได้ถูกนำเข้ามาในประเทศไทยและใช้เป็นสื่อแทนความโศกเศร้าตั้งแต่สมัยนั้น
ชนิดของพวงหรีด

ในปัจจุบันพวงหรีดนอกจากพวงหรีดที่ทำมาจากดอกไม้สดแล้ว ยังมีพวงหรีดแบบใหม่ ๆ เกิดขึ้นมาอีกหลายชนิด เช่น พวงหรีดดอกไม้สด พวงหรีดดอกไม้แห้งหรือดอกไม้ประดิษฐ์ พวงหรีดผ้าชนิดต่าง ๆ พวงหรีดพัดลม พวงหรีดต้นไม้ (ส่วนมากนิยมเป็นต้นโมกเพราะเป็นต้นไม้มงคล) พวงหรีดนาฬิกา และพวงหรีดหนังสือ เป็นต้น โดยจุดประสงค์ของพวงหรีดชนิดใหม่ ๆ เกิดขึ้นมาเพราะ สมัยก่อนคนนิยมสั่งพวงหรีดดอกไม้สด โดยเฉพาะงานศพของผู้มีชื่อเสียง เป็นที่รู้จัก ก็มักจะได้พวงหรีดมาก บางครั้งก็เต็มจนล้นศาลาวัด ทำให้บางครั้งเป็นภาระของทางวัดที่ต้องเป็นผู้จัดการพวงหรีดที่ใช้แล้ว จึงมีคนเสนอให้มีการใช้พวงหรีดชนิดใหม่ ๆ เช่น พวงหรีดผ้า พวงหรีดพัดลม ซึ่งเมื่อใช้แล้วก็เหมือนเราบริจาคผ้าหรือพัดลมให้วัด ทางวัดก็จะสามารถนำไปใช้ประโยชน์ได้ต่อไป ไม่ต้องนำไปทิ้งเหมือนพวงหรีดดอกไม้สด หรือพวงหรีดที่เป็นต้นไม้ซึ่งโดยส่วนมากนิยมเป็นต้นโมก เพราะเป็นต้นไม้มงคล ทางวัดก็จะสามารถนำไปปลูกต่อไป ช่วยลดปัญหาโลกร้อนได้
ปัจจุบัน ดอกไม้สด 10 ชนิดที่นิยมนำมาจัดพวงหรีด ได้แก่ ดอกมัม, ดอกสแตติส, ดอกเยอบีร่า, ดอกกล้วยไม้, ดอกลิลลี่, ดอกคาร์เนชั่น, ดอกไฮเดรนเยีย, ดอกกุหลาบ, ดอกหน้าวัว และ ดอกแคสเปีย
พวงหรีดศาสนาคริสต์แตกต่างกับศาสนาพุทธอย่างไร

พวงหรีดศาสนาคริสต์ และศาสนาพุทธ มีข้อแตกต่างกันอยู่บ้างเล็กน้อย ดังนี้
การเลือกใช้ดอกไม้ในการทำพวงหรีด
พวงหรีดศาสนาคริสต์จะนิยมเลือกใช้เป็นดอกไม้สดมากกว่า พวงหรีดแบบอื่น ๆ แต่ถ้าผู้เข้าร่วมงานต้องการจะมอบพวงหรีดที่ไม่ใช่ดอกไม้สด แนะนำให้สอบถามทางเจ้าภาพหรือญาติของผู้เสียชีวิตก่อนว่าสามารถทำได้ไหม เพื่อเป็นการให้เกียรติผู้เสียชีวิตหรือเจ้าภาพ
การเขียนข้อความบนพวงหรีด
การเขียนข้อความบนพวงหรีด ถ้าเป็นตามธรรมเนียมศาสนาคริสต์ จะเป็นการเขียนข้อความสั้น ๆ เพื่อรำลึกถึงผู้เสียชีวิต ซึ่งข้อความจะเน้นเป็นข้อความที่รำลึกถึงผู้เสียชีวิต หรือความรู้สึกดี ๆ ของผู้ให้ต้องการจะสื่อถึงผู้เสียชีวิต เช่น คุณจะอยู่ในใจของฉันตลอดไป หรือ ฉันจะรักและคิดถึงเธอตลอดไป หรือ ฉันจะคิดถึงคุณเสมอ หรือ จะรักคุณตลอดไป เป็นต้น
การสั่งพวงหรีดในยุคปัจจุบัน

ในสมัยก่อนหากคนต้องการจะไปงานศพ ก็มักจะไปสั่งพวงหรีดเอาที่ร้านพวงหรีดซึ่งโดยมากตั้งอยู่ตามข้างวัด โดยเฉพาะวัดดัง ๆ ซึ่งมีจัดงานศพบ่อย เป็นประจำ แต่เนื่องจากในปัจจุบันสภาพสังคมเปลี่ยนไป บางคนต้องทำงานจนดึกกว่าจะเลิกงานก็ไปสั่งพวงหรีดไม่ทันเพราะต้องเจอปัญหารถติดหลังเลิกงาน หรือบางบริษัทก็ต้องส่งพวงหรีดไปงานศพของญาติลูกน้องแต่ไม่มีเวลาไปร้านพวงหรีดเนื่องจากไม่ได้ไปงานศพเองหรืองานศพจัดที่ต่างจังหวัด เป็นต้น ทำให้ปัจจุบันมีการสั่งพวงหรีดออนไลน์เกิดขึ้น  ตามยุคสมัยที่เทคโนโลยีมีความก้าวหน้าและเจริญขึ้น ซึ่งก็ได้รับความนิยมและสามารถอำนวยความสะดวกได้อย่างมาก
หรีดทองใช้เป็นมงคล (เครื่องสวมศีรษะ) อายุราวกลางปีที่ 400 ก่อนคริสตกาล
หลอดเลือดแดงของส่วนป่ององคชาต

| หลอดเลือดแดงของส่วนป่ององคชาต (Artery of bulb of penis) |
| --- | --- |
แขนงที่ลึกของหลอดเลือดแดงหว่างขาใน (หลอดเลือดแดงของส่วนป่ององคชาตนั้นถูกแสดงด้วยชื่อ artery of urethral bulb)
ไดอะแกรมของหลอดเลือดแดงขององคชาต
รายละเอียด
จาก: หลอดเลือดแดงหว่างขาใน
หลอดเลือดดำ: หลอดเลือดดำของส่วนป่ององคชาต
เลี้ยง: ส่วนป่ององคชาต
ตัวระบุ
ภาษาละติน: Arteria bulbi penis,  arteria bulbi urethrae
TA98: A12.2.15.043M
TA2: 4347
FMA: 20864
อภิธานศัพท์กายวิภาคศาสตร์ [แก้ไขบนวิกิสนเทศ]
หลอดเลือดแดงของส่วนป่ององคชาต (อังกฤษ: Artery of bulb of penis หรือ Artery of the urethral bulb หรือ Bulbourethral artery) เป็นหลอดเลือดแดงสั้น ๆ ของลำขนาดใหญ่ซึ่งเกิดจากหลอดเลือดแดงหว่างขาในระหว่างพังผืดสองชั้น (ชั้นบนและชั้นล่าง)ของกะบังลมระบบปัสสาวะและเพศ โดยมันผ่านทางด้านใกล้กลาง (Medialward) เจาะผ่านพังผืดชั้นล่างของกะบังลมระบบปัสสาวะและเพศ และแยกออกเป็นแขนงในส่วนป่ององคชาตและในส่วนหลังของคอร์ปัส สปอนจิโอซัม
ภาพเพิ่มเติม

หลอดเลือดแดงและดำขององคชาต (ภาษาสเปน)
ภาพตัดขวางขององคชาต แสดงหลอดเลือด
แหล่งข้อมูลอื่น

figures/chapter_32/32-2.HTM: กายวิภาคศาสตร์มนุษย์พื้นฐานที่โรงเรียนแพทย์ดาร์ทเมาธ์
figures/chapter_32/32-3.HTM: กายวิภาคศาสตร์มนุษย์พื้นฐานที่โรงเรียนแพทย์ดาร์ทเมาธ์
หลอดเลือดดำด้านบนขององคชาต

| หลอดเลือดดำด้านบนลึกขององคชาต (Deep dorsal veins of the penis)' |
| --- | --- |
ภาพตัดขวางขององคชาต แสดงระบบหลอดเลือด
ภาพตัดขวางขององคชาต
รายละเอียด
รับจาก: องคชาต
ออกไปยัง: ข่ายหลอดเลือดดำต่อมลูกหมาก
หลอดเลือดแดง: หลอดเลือดแดงด้านบนขององคชาต
ตัวระบุ
ภาษาละติน: vena dorsalis profunda penis
อภิธานศัพท์กายวิภาคศาสตร์[แก้ไขบนวิกิสนเทศ]
| หลอดเลือดดำด้านบนผิวขององคชาต (Superficial dorsal veins of the penis)' |
| --- | --- |
ภาพตัดขวางขององคชาต แสดงระบบหลอดเลือด
ภาพตัดขวางขององคชาต
รายละเอียด
รับจาก: องคชาต
ออกไปยัง: หลอดเลือดดำหว่างขานอก
ตัวระบุ
ภาษาละติน: venae dorsales superficiales penis
อภิธานศัพท์กายวิภาคศาสตร์[แก้ไขบนวิกิสนเทศ]
ในกายวิภาคศาสตร์ของมนุษย์ หลอดเลือดดำด้านบนขององคชาต (อังกฤษ: Dorsal veins of the penis) ประกอบด้วยหลอดเลือดดำบริเวณด้านบนผิวขององคชาต และด้านบนลึกขององคชาต
หลอดเลือดดำด้านบนผิว

หลอดเลือดดำด้านบนผิวขององคชาต (อังกฤษ: Superficial dorsal vein of the penis) ทำหน้าที่ระบายจากหนังหุ้มปลายและผิวหนังองคชาต, และผ่านไปทางด้านหลังในเนื้อเยื่อใต้หนัง ลาดไปทางขวาหรือซ้าย และเปิดเข้าไปคล้ายกับหลอดเลือดดำต่อมลูกหมากนอกผิว ซึ่งเป็นสายย่อยของหลอดเลือดดำใหญ่ซาฟีโนอัส
ในทางกลับกันกับหลอดเลือดดำด้านบนลึก มันจะฝังอยู่ด้านนอกของพังผืดของบัก (Buck's fascia)
มันเป็นไปได้สำหรับหลอดเลือดดำที่แตกออก ซึ่งนำเสนอออกมาในลักษณะที่คล้ายกับองคชาตหัก
หลอดเลือดดำด้านบนลึก

หลอดเลือดดำด้านบนลึกขององคชาต (อังกฤษ: Deep dorsal vein of the penis) ฝังตัวอยู่ต่ำกว่าพังผืดลึกขององคชาต มันส่งเลือดจากหัวองคชาตและกล้ามเนื้อคอร์ปัสคาเวอร์โนซัม และผ่านไปทางด้านหลังในเส้นแนวกลางระหว่างเส้นเลือดแดงด้านบน ใกล้กับรากขององคชาต มันผ่านระหว่างสองส่วนของเส้นเอ็นพยุงองคชาตและจากนั้นจึงผ่านไปทางช่องระหว่างแนวประสานกระดูกหัวหน่าวและกระดูกเชิงกรานส่วนขวาง และแบ่งออกเป็นสองแขนง ซึ่งเข้าสู่ข่ายกระเพาะปัสสาวะและต่อมลูกหมาก
เส้นเลือดดำลึกยังเชื่อมติดเช่นเดียวกันกับหลอดเลือดดำหว่างขาในที่ด้านล่างของแนวประสานกระดูกหัวหน่าว
ภาพเพิ่มเติม

ภาพแสดงกายวิภาคศาสตร์ขององคชาต
ภาพถ่ายแสดงถึงการคั่งคัดของหลอดเลือดดำด้านบนและหลอดเลือดแดงขององคชาต
ภาพแสดงหลอดเลือดดำทางขวาครึ่งของกระดูกเชิงกรานในเพศชาย
ภาพแสดงโครงข่ายหลอดเลือดดำในองคชาต
ภาพส่วนแนวยืนของกระเพาะปัสสาวะ, องคชาต และท่อปัสสาวะ
ภาพตัดขวางขององคชาต
ผนังหน้าส่วนท้อง, ในขณะการผ่าร่างมนุษย์ชั้นกลาง
แหล่งข้อมูลอื่น

http://anatomy.uams.edu/AnatomyHTML/veins_pelvis&perineum.html เก็บถาวร 2012-06-14 ที่ เวย์แบ็กแมชชีน (อังกฤษ)
SUNY Figs 42:06-02 - "Male urogenital diaphragm." (ไดอะแฟรมระบบปัสสาวะและเพศของเพศชาย) (อังกฤษ)
Norman/Georgetown perineum (maleugtriangle4) (อังกฤษ)
หลอดเลือดแดงอักเสบแบบไจแอนต์เซลล์

| หลอดเลือดแดงอักเสบแบบไจแอนต์ เซลล์ |
| --- | --- |
ชื่ออื่น: Temporal arteritis, cranial arteritis, Horton disease, senile arteritis, granulomatous arteritis

ภาพพยาธิวิทยาฮิสโตโลจีในหลอดเลือดแดงซีรีบรัล ย้อมสีแบบ Elastica
สาขาวิชา: วิทยารูมาตอยด์, เวชศาสตร์ฉุกเฉิน
อาการ: ปวดศีรษะ, ปวดขมับ, อาการไข้, เห็นภาพซ้อน, เปิดปากลำบาก
ภาวะแทรกซ้อน: ตาบอด, เส้นเลือดแดงใหญ่แบ่งชั้น, เส้นเลือดแดงใหญ่โป่งพอง, polymyalgia rheumatica
การตั้งต้น: อายุ > 50
สาเหตุ: การอักเสบยองวาซาวอซอรัมในผนังของหลอดเลือดแดง
วิธีวินิจฉัย: ตามอาการและผลเลือด, ตรวจเนื้อเยื่อ
โรคอื่นที่คล้ายกัน: หลอดเลือดแดงอักเสบทาคายาซุ, หลอดเลือดสมองแตก, อะมิลอยโดซิสปฐมภูมิ
การรักษา: สเตรอยด์, ไบสฟอสฟอเนต, ตัวยับยั้งโปรตอนปั๊มป์
ความชุก: ~ 1 ใน 15,000 คน ต่อปี (อายุ > 50)
หลอดเลือดแดงอักเสบแบบไจแอนต์ เซลล์ (อังกฤษ: Giant Cell Arteritis; GCA) หรือ หลอดเลือดแดงขมับอักเสบ (อังกฤษ: temporal arteritis) เป็นโรคภูมิต้านทานตนเองที่ก่อการอักเสบที่หลอดเลือดขนาดใหญ่ อาการอาจประกอบด้วยปวดศีรษะ, ปวดขมับ, อาการไข้, เห้นภาพซ้อน และเปิดปากลำบาก อาการแทรกซ้อนอาจเกิดการอุดตันของเส้นเลือดแดงดวงตาส่งผลให้เกิดความพิการทางการมองเห็น, การขาดระหว่างชั้นของหลอดเลือดเดืองใหญ่ และ หลอดเลือดแดงใหญ่โป่งพอง GCA มักมีความเกี่ยวพันกับการเกิดปวดกล้ามเนื้อทั่วแบบรูมาตอยด์
สาเหตุเกิดโรคยังคงไม่ทราบชัดเจน กลไกเกิดโรคประกอบด้วยการอักเสบของวาซาวอซอรัมในผนังของหลอดเลือดแดงที่มีขนาดใหญ่ ส่วนใหญ่เกิดที่หลอดเลือดแดงบริเวณศีรษะและคอ และมีบ้างพบที่หน้าอก การตรวจวินิจฉัยดูที่อาการแสดง, การตรวจเลือด และฉายภาพ ตรวจยืนยันโดยใช้การตรวจเนื้อเยื้อของหลอดเลือดแดงเทมโปรัล อย่างไรก็ตาม ราว 10% of ไม่พบคามผิดปกติในหลอดเลือดแดงเทมโปรัล
การรักษาโดยทั่วไปใช้ สเตรอยด์ในระดับสูง ส่วนใหญ่ใช้ prednisone หรือ prednisolone หลังอาการหายจึงลดโดสลงเหลือราว 15% ต่อเดือน
พบความชุกของโรคอยู่ที่ 1 ใน 15,000 คนที่อายุมากกว่า 50 ปี โดยทั่วไปมักพบผู้ป่วยโรคนี้มีอายุมากกว่าf 50 ปี และพบมากที่สุดในวัยช่วง 70 ปี โดยพบโรคในผู้หญิงมากกว่าผู้ชาย และผู้มีเชื้อสายยุโรปเหนือมักพบป่วยมากกว่า พบการอธิบายโรคนี้ครั้งแรกในปี 1890
แหล่งข้อมูลอื่น

Mackie, SL; Dejaco, C; Appenzeller, S; Camellino, D; Duftner, C; Gonzalez-Chiappe, S; Mahr, A; Mukhtyar, C; Reynolds, G; de Souza, AWS; Brouwer, E; Bukhari, M; Buttgereit, F; Byrne, D; Cid, MC; Cimmino, M; Direskeneli, H; Gilbert, K; Kermani, TA; Khan, A; Lanyon, P; Luqmani, R; Mallen, C; Mason, JC; Matteson, EL; Merkel, PA; Mollan, S; Neill, L; Sullivan, EO; Sandovici, M; Schmidt, WA; Watts, R; Whitlock, M; Yacyshyn, E; Ytterberg, S; Dasgupta, B (1 March 2020). "British Society for Rheumatology guideline on diagnosis and treatment of giant cell arteritis". Rheumatology. Oxford, England. 59 (3): e1–e23. doi:10.1093/rheumatology/kez672. PMID 31970405.
| --- | --- |
การจำแนกโรค: DICD-10: M31.5-M31.6 ICD-9-CM: 446.5 OMIM: 187360 MeSH: D013700 DiseasesDB: 12938 SNOMED CT: 414341000
ทรัพยากรภายนอก: MedlinePlus: 000448 eMedicine: neuro/592 Patient UK: หลอดเลือดแดงอักเสบแบบไจแอนต์เซลล์ Orphanet: 397
แม่แบบ:Systemic vasculitis
หลังคาเบงกอล

จาลีที่ประดับด้วยหลังคาเบงกอลของหะวามหัล ชัยปุระ สร้างขึ้นด้วยสถาปัตยกรรมราชปุต
หลังคาเบงกอล (อังกฤษ: Bengal roof) หมายถึงหลังคาโค้งรูปโดมปลายโค้งลงที่มักพบในสถาปัตยกรรมโมกุลและราชปุตของอินเดียเหนือ เขาใจกันว่าหลังคาแบบนี้พึ่งมาปรากฏในสถาปัตยกรรมของอินเดียเหนือนับตั้งแต่ศตวรรษที่ 16 เป็นต้นมา และมีที่มาย้อนไปถึงหลังคาสานในชนทบทของเบงกอล
ลักษณะสำคัญของหลังคาเบงกอลคือรูปกว้างกึ่งโดม โค้งลงที่ปลายสองด้าน สามารถแบ่งชนิดหลังคาเบงกอลออกเป็นรูปแบบที่พบได้ทั่วไป คือ "โดจาลา" (do-chala), จารจาลา และ อัตจาลา
หลอดเลือดแดงด้านบนขององคชาต

| หลอดเลือดแดงด้านบนขององคชาต (Dorsal artery of the penis)' |
| --- | --- |
ภาพตัดขวางขององคชาต (หลอดเลือดแดงมองเห็นได้ที่ด้านบน)
แขนงที่ิลึกของหลอดเลือดแดงหว่างขาใน
รายละเอียด
จาก: หลอดเลือดแดงหว่างขาใน
หลอดเลือดดำ: หลอดเลือดดำด้านบนลึกขององคชาต
เลี้ยง: องคชาต
ตัวระบุ
ภาษาละติน: arteria dorsalis penis
TA98: A12.2.15.044M
TA2: 4354
FMA: 19795
อภิธานศัพท์กายวิภาคศาสตร์ [แก้ไขบนวิกิสนเทศ]
หลอดเลือดแดงด้านบนขององคชาต (อังกฤษ: Dorsal artery of the penis) เป็นแขนงของหลอดเลือดแดงหว่างขาใน ซึ่งสูงขึ้นไประหว่างขาขององคชาตและแนวประสานกระดูกเชิงกราน และเจาะพังผืดด้านล่างของกะบังลมองคชาตและท่อปัสสาวะ (Urogenital diaphragm) ผ่านระหว่างเส้นเอ็นพยุงองคชาตสองชั้น และผ่านต่อไปยังด้านบนขององคชาตไปยังหัวองคชาต โดยจะแยกออกเป็นสองแขนงเพื่อลำเลียงเลือดไปยังส่วนหัวและส่วนหนังหุ้มปลายองชาต
บนองคชาต มันฝังอยู่ระหว่างเส้นประสาทด้านบนและหลอดเลือดดำด้านบนลึก
มันหล่อเลี้ยงผิวหนังและปลอกเส้นใยของกล้ามเนื้อคอร์ปัสคาเวอร์โนซัม ส่งแขนงไปยังปลอกที่ถูกเชื่อมประสานด้วยหลอดเลือดแดงลึกขององคชาต
ภาพเพิ่มเติม

ภาพแสดงกายวิภาคศาสตร์ขององคชาต
หลอดเลือดแดงและดำขององคชาต (ภาษาสเปน)
ภาพตัดขวางขององคชาต แสดงถึงระบบหลอดเลือด
ไดอะแกรมของหลอดเลือดแดงในองคชาต
ภาพตัดขวางองคชาต
แหล่งข้อมูลอื่น

SUNY Figs 42:01-01 - "Cross-section of the penis." (อังกฤษ)
SUNY Anatomy Image 9477 (อังกฤษ)
Norman/Georgetown perineum (maleugtriangle4) (อังกฤษ)
figures/chapter_32/32-2.HTM: กายวิภาคศาสตร์มนุษย์พื้นฐานที่โรงเรียนแพทย์ดาร์ทเมาธ์ (อังกฤษ)
figures/chapter_32/32-3.HTM: กายวิภาคศาสตร์มนุษย์พื้นฐานที่โรงเรียนแพทย์ดาร์ทเมาธ์ (อังกฤษ)
หลอดเลือดดำลึก

หลอดเลือดดำชั้นลึกของรยางค์บน
หลอดเลือดดำชั้นลึก (อังกฤษ: Deep vein) เป็นคำที่ใช้อธิบายหลอดเลือดดำที่อยู่ลึกลงไปในร่างกาย ต่างจากหลอดเลือดดำที่อยู่ใกล้กับพื้นผิวของร่างกายที่เรียกว่าหลอดเลือดดำชั้นผิว
หลอดเลือดดำชั้นลึกมักจะอยู่ข้างหลอดเลือดแดงที่มีชื่อเดียวกัน (เช่น หลอดเลือดดำต้นขา (femoral vein) ที่อยู่ข้างหลอดเลือดแดงต้นขา (femoral artery)) เรียกลักษณะหลอดเลือดดำนี้ว่า venae comitantes หลอดเลือดดำชนิดนี้จะลำเลียงเลือดได้เป็นปริมาณมาก การอุดตันของหลอดเลือดดำชั้นลึกมักทำให้เกิดภาวะหลอดเลือดมีลิ่มเลือด (thrombosis) ซึ่งอันตรายถึงชีวิต การอุดตันของหลอดเลือดดำชั้นลึกนี้มีคำเรียกเฉพาะว่า deep vein thrombosis
ตัวอย่างหลอดเลือดดำชั้นลึก

หลอดเลือดดำคอชั้นใน (internal jugular vein)
ตัวอย่างหลอดเลือดดำชั้นลึก > รยางค์บน

หลอดเลือดดำแขน (brachial vein)
หลอดเลือดดำเรเดียล (radial vein)
หลอดเลือดดำอัลนา (ulnar vein)
ตัวอย่างหลอดเลือดดำชั้นลึก > รยางค์ล่าง

หลอดเลือดดำต้นขา (femoral vein) หรือบางครั้งเรียกว่า หลอดเลือดดำต้นขาชั้นผิว (superficial femoral vein)  ซึ่งอาจทำให้สับสนได้
หลอดเลือดดำต้นขาชั้นลึก (profunda femoris vein)
หลอดเลือดดำขาพับ (popliteal vein)
หลอดเลือดดำพีโรเนียล (peroneal vein)
หลอดเลือดดำแอนทีเรียร์ทิเบียล (anterior tibial vein)
หลอดเลือดดำโพสทีเรียร์ทิเบียล (posterior tibial vein)
ดูเพิ่ม

ภาวะหลอดเลือดมีลิ่มเลือด
หลอดเลือดดำชั้นผิว
หยาง จิ่งหฺวา

| หยาง จิ่งหฺวา Cheryl Yang |
| --- | --- |
楊謹華

เกิด: Yang Jinhua  (1977-12-12) 12 ธันวาคม ค.ศ. 1977 (46 ปี) ประเทศไต้หวัน
อาชีพ: นักแสดง, นางแบบ
ปีปฏิบัติงาน: 1992-ปัจจุบัน
หยาง จิ่งหฺวา (จีนตัวเต็ม: 楊謹華; จีนตัวย่อ: 杨谨华; พินอิน: Yáng Jǐnhuá อังกฤษ: Yang Jinhua) (เกิด 12 ธันวาคม ค.ศ. 1977) เป็นนักแสดงภาพยนตร์ชาวจีน ซึ่งมีชื่อภาษาอังกฤษที่คนทั่วไปรู้จักคือ เชอร์รีล หยาง (อังกฤษ: Cheryl Yang)
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2002 | L'elisir d'amore | 愛情靈藥 | Japanese woman |  |
| 2002 | Twenty Something Taipei | 台北朝九晚五 | Eva |  |
| 2004 | West Town Girls | 終極西門 | Gucci |  |
| 2007 | I Wish | 奇妙的旅程 | Qi Li |  |
| 2008 | 1895 | 一八九五 | Huang Xian Mei |  |
| 2012 | 100% Kiss | 一百分的吻 | Xiao Hua |  |
| 2013 | Saving Mother Robot | 瑪德2號 | Fang Fang |  |
| 2014 | Live@Love | 活路：妒忌私家偵探社 | Du Ji Ling |  |
| 2017 | All Because of Love | 痴情男子漢 | Tan-meng | นักแสดงรับเชิญ |
| 2017 | True Love - Fake Tale |  |  |  |
| 2018 | In Love with a Monster |  |  |  |
ผลงานด้านการแสดง > ละครโทรทัศน์

| ปี | ชื่อละครโทรทัศน์ภาษาอังกฤษ | ชื่อละครโทรทัศน์ภาษาจีน | รับบท | ออกอากาศช่อง | หมายเหตุ |
| --- | --- | --- | --- | --- | --- |
| 2001 | Poor Prince | 貧窮貴公子 | You Mei | CTS |  |
| 2002 | - | 音樂愛情故事：張清芳 |  | azio |  |
| 2002 | Come to My House | 來我家吧 | Xiao Mei | CTV | รับเชิญ |
| 2002 | - | 聖夏0度C | Hui Jun |  |  |
| 2002 | - | 音樂愛情故事：劉若英 |  | aizo |  |
| 2002 | My Secret Garden | 我的秘密花園 | Chen En En | CTV | รับเชิญ |
| 2003 | Happiness Equation | 幸福方程式 |  |  |  |
| 2003 | Diary of Sex and the City | 熟女慾望日記 | Ah Pan | CTV |  |
| 2003 |  | 心動列車─喔！對面的 |  |  |  |
| 2003 | My Secret Garden 2 | 我的秘密花園2 | Chen En En | CTV |  |
| 2003 | Snow Angel | 雪天使 | Elaine Liang | CTS | - |

| 2004 | Only You | 我只在乎你 | Wan Qiu | CTS |  |
| 2004 |  | 男丁格爾 | Girl who committed suicide | CTV | รับเชิญ |
| 2005 | The Hospital | 白色巨塔 | Ma Yi Fen | CTV |  |
| 2006 | Love Queen | 戀愛女王 | Zhang Jing Han | CTS |  |
| 2006 | Angel Lover | 天使情人 | Vivan | STAR Chinese Channel |  |
| 2007 | Mask | 面具 | Su Mei Xin | FTV |  |
| 2008 | The Days When Morning Glory Bloomed | 牽牛花開的日子 | Rong Lian Lian | CTV |  |
| 2008 | My Queen | 敗犬女王 | Dan Wu Shuang | SETTV, TTV |  |
| 2010 | Fall in Love | 爱上女主播 | Xia Zhen Nan | TTV |  |
| 2010 | Zhong Wu Yen | 鍾無艷 | Zhong Wu Yen | SETTV |  |
| 2011 | Happy Michelin Kitchen | 幸福三顆星 | Xin Duo Duo | CTV |  |
| 2012 | Once Upon a Love | 原來愛.就是甜蜜 | Tian Ru Mi | FTV, GTV |  |
| 2013 | Big Red Riding Hood | 大紅帽與小野狼 | Wu Zhang Mei | TTV |  |
| 2013 | The Birth Of The Queen | 女王的誕生 | Tang Mei Bao | CTV |  |
| 2014 | Tie The Knot | 媽咪的男朋友 | Li Xiao Mei | SETTV |  |
| 2014 | The End Of Love | 愛情的盡頭 |  | PTV |  |
| 2015 | A Touch of Green | 一把青 | Qin Qian Yi | PTS |  |
| 2017 | My Dear Boy | 我的男孩 | Mei Shuang | TTV Main Channel and GTV |  |
ผลงานด้านการแสดง > มิวสิกวิดีโอ

| ศิลปิน | ชื่อเพลง | หมายเหตุ |
| --- | --- | --- |
| Coco Lee | It's a Party | - |
| Andy Lau | Les Miserables | - |
| Andy Lau | Ice Rain | - |
| Andy Lau | Stolen Memories | - |
| Andy Lau | Boys and Girls | - |
| Julia Peng | Memorable | - |
| Wang Pei Rong |  Let Go | - |
| Jeff Chang | From The Beginning Until Now | - |
| Elva Hsiao | Spread Your Wings and Fly | - |
| Shunza | 我心動了、 And The Music There… | - |
| Jay Chou | Dad, I'm Back | - |
| Ronald Cheng Kelly Chen | Milky Way | - |
| Elva Hsiao | Both Lonely | - |
| A-do | Almost | - |
| Fish Leong | Looking For Someone | My Queen OST |
| David Tao | Adoration | - |
| David Tao | Your Song | - |
| David Tao | Zero to Hero | - |
| David Tao | RE:DT | - |
| Huang Xiaoming | MOOPA (Move Party) | - |
| A-Lin | We will be Better | - |
ละครเวที

"Shakespeare" โดย เอ็ดเวิร์ด หยาง
"The Importance of Being Earnest โดย ออสการ์ ไวล์ด
รางวัลที่ได้รับ

| ปี | รางวัล | ประเภท | เรื่องที่เสนอชื่อ | ผลที่ได้รับ |
| --- | --- | --- | --- | --- |
| 2017 | รางวัลโกลเดนเบลล์ ครั้งที่ 52 | นักแสดงนำหญิงยอดเยี่ยมสาขาภาพยนตร์มินิซีรีส์หรือภาพยนตร์โทรทัศน์ | Rock Records in Love - New Everlasting Love | เสนอชื่อเข้าชิง |
แหล่งข้อมูลอื่น

Cheryl Yang  ที่อินเทอร์เน็ตมูวีเดตาเบส
(จีน)In Music Official site
(จีน)Cheryl Yang's website เก็บถาวร 2013-07-23 ที่ เวย์แบ็กแมชชีน
(จีน)
(จีน)1859's official blog
(จีน)WeiBo